सब सामने होता है। आप नौकरी भी करते हो, तो उसमें आपको जो मिलता है, उसे कंपनसेशन बोला जाता है। ईमानदारी की बात है कि तुम्हें पैसा तो दे रहे हैं पर ये तुम्हारा नुकसान करके दे रहे हैं। ज़िन्दगी का एक-एक पल जो ये तुमने लाखों खो दिए वो कभी गिनते हो क्या? ये तो गिन लेते हो कि ‘ये’ करके ‘ये’ मिल रहा है। ये तो नहीं देखते कि क्या खो रहे हो उसको भी ज़रा देख लो ध्यान से? और सामने ही है, कहीं दूर नहीं है।अपने मन से ज़रा ईमानदारी से पूछियेगा, वो कहेगा, ‘’सब दिखता है।‘’ कुछ भी ऐसा नहीं है जो नहीं जानते आप। आपको अच्छे से पता है कि ये कितना घाटे का सौदा है। जिन तरीकों से हम जीते हैं, वो कितने घाटे के तरीके हैं, वो हमें अच्छे से पता है। उससे आप बात तो करिए दोस्त की तरह कि क्या हाल है बेटा? फिर वो सब बताएगा। भुगतना तो उसे ही पड़ता है ना, वो सब बताएगा, वो अच्छे से जानता है।